Ελίφ (τηλεοπτική σειρά)

1ος κύκλος

Η Ελίφ, ένα όμορφο και ευγενικό κορίτσι, κινδυνεύει να πωληθεί για να πληρώσει τα χρέη του ο πατριός της, ο Βεϊσέλ Σιμσέκ, ένας σκληρός τζογαδόρος. Η άρρωστη μητέρα της, η Μελέκ Σιμσέκ, αφήνει την Ελίφ στην προστασία της καλύτερής της φίλης Αϊσέ Ντογκάν , που είναι υπηρέτρια σε στην πλούσια οικογένεια Εμιρόγλου. Η Αϊσέ προσπαθεί να πάρει την άδεια της οικογένειας για να μεγαλώσει την Ελίφ στην έπαυλη κρατώντας ένα καλά κρυμμένο μυστικό: η Ελίφ είναι το βιολογικό παιδί του Κενάν Εμίρογλου, γιου της πλούσιας οικογένειας. 
Ο Κενάν δεν γνωρίζει ότι η Ελίφ είναι το παιδί του από το παρελθόν του έρωτα του με την Μελέκ που η οικογενεια του τον ανάγκασε να την ξεχάσει και να κάνει μια νέα αρχή. Τώρα είναι παντρεμένος με την Αρζού Εμίρογλου με την οποία έχει μια κόρη, την Τουγτσέ Εμίρογλου, που είναι ένα  κακομαθημένο κορίτσι γνωστό για τον κακό της χαρακτήρα. η Ελίφ είναι αναγκασμένη να ζει στο πολυτελές κτήμα, μακριά από την αγαπημένη της  μητέρα  και να αγνοεί ότι βρίσκεται κοντά στον βιολογικό της πατέρα.
Εν τω μεταξύ, ο αδελφός του Κενάν ο Σελίμ και η Ζεϊνέπ ερωτεύονται, και υποστηρίζουν ο ένας τον άλλον, παρά τα πολλά εμπόδια. Η ευτυχία τους τελειώνει όταν η Aρζού πυροβολεί με όπλο, τραυματίζοντας την Ζεϊνέπ.

2ος κύκλος

Η Ζεϊνέπ μένει ανάπηρη. Ο Kενάν, αισθάνεται να απειλείται. Η Αρζού και ο πατέρας της Νετζντέτ Καραπινάρ προσπαθούν να κρύψουν το μυστικό του Κενάν,  για την κόρη της Τουγτσέ . Η Αρζού θα κάνει τα πάντα  για να κρατήσει την θέση της στην οικογένεια ασφαλή, δημιουργώντας κίνδυνο στην Ελίφ.  Ωστόσο, καθώς τα εγκλήματα που διαπράχθηκαν από τον Νετζντέτ και την Αρζού εκτίθενται, η Μελέκ και ο Κενάν ξανασμίγουν και η Μελέκ προσπαθεί να διασφαλίσει ότι ο Κενάν και η Eλίφ δεν θα χωριστούν και πάλι.

3ος κύκλος 

Η οικογένεια Εμίρογλου αντιμετωπίζει οικονομικές δυσκολίες. Ο Κενάν και η Τουγτσέ  πεθαίνουν όταν η Aρζού βάζει φωτιά στο σπίτι, αν και η Μελέκ και η Eλίφ επιβιώσαν. Με το θάνατο του Κενάν, ο Σελίμ γίνεται ο επικεφαλής της οικογενειακής επιχείρησης. Η Γκοντζά παντρεύεται τον Σερντάρ, που επιδιώκει να οδηγήσει την οικογένεια Εμίρογλου στην καταστροφή.
Η Αρζού παίρνει εξιτήριο από την ψυχιατρική κλινική και επιδιώκει την εκδίκηση ενάντια στην οικογένεια Εμίρογλου, γνωρίζει τον Ουμίτ ο οποίος την βοηθάει να πάρει την εκδίκησή της. Ο Σελίμ την πυροβολεί και μπαίνει στη φυλακή. Η Αρζού επιβιώνει από το παραλίγο μοιραίο περιστατικό, και συνεχίζει να απειλεί την ασφάλεια και την ευημερία της οικογένειας. Η Μελέκ και η Ζεϊνέπ εργάζονται για να συνεισφέρουν στα οικονομικά της οικογένειας! Ο Σελίμ μαθαίνει ότι είναι άρρωστος και οτι υπάρχει πιθανότητα να πεθάνει. Η Αλιγιέ η Ζεϊνέπ και ο Σελίμ φεύγουν στην Αμερική για την θεραπεία του Σελίμ. Η Αρζού σκηνοθετεί το θάνατό της, σκοτώνοντας τη Γκοντζά και αποκτά ψεύτικη ταυτότητα. Η ζωή της Ελίφ αλλάζει, καθώς η μητέρα της παντρεύεται τον Γιουσούφ και κατά τη μετακόμισή τους σε άλλη πόλη, ο Γιουσούφ σκοτώνεται σε τροχαίο δυστύχημα.

4ος κύκλος 

Η Ελίφ ξυπνάει στο νοσοκομείο. Έξι μήνες αργότερα, η Ελίφ πηγαίνει στο σπιτι της Μασιντέ και προσπαθεί να ξεκινήσει μια νέα ζωή, αλλά αντιμετωπίζει πίεση από τον Ταρίκ, τον κουνιάδο της Μασίντε. Επιδιώκοντας την περιουσία της Mασιντέ, ο Ταρίκ θέλει να απαλλαγεί από την Eλίφ. Ωστόσο, η Eλίφ έχει υποστηρικτή την Ρεϊxάν, που το έσκασε από την οικογένειά της για να σπουδάσει στην Κωνσταντινούπολη και δεσμεύεται να προστατεύει την Ελίφ ενάντια στα μέλη της οικογένειας που θέλουν να φύγει. Εν τω μεταξύ, ο Μέλεκ καταλήγει άστεγη με απώλεια μνήμης, προσπαθώντας να βρει την κόρη της. Όταν το προσωρινό της σπίτι καταστρέφεται, πηγαίνει στο σπίτι της Τζουλιντέ την οποία γνώρισε τυχαία. Η Ιντζί και η Τουλάι πηγαίνουν στο σπίτι της Τζουλιντέ η οποία είναι φίλη της Τουλάι. Εκεί συναντούν την Μελέκ και σοκάρονται. Η Μελέκ δεν τους θυμάται και η Τουλάι με τον Βεϊσέλ προσπαθούν να την πείσουν να τους αφήσει να την βοηθήσουν. Ο Βεϊσέλ και η Τουλάι λαμβάνουν ένα γράμμα από τον Σελίμ και την Ζεϊνέπ που τους λένε ότι η Ζεϊνεπ είναι έγκυος. Ο Βεϊσέλ πυροβολείται από τον Ταρίκ και τελικά πεθαίνει. Η Μελέκ βρίσκει τελικά την κόρη της που εργάζεται στο σπίτι της Μασιντέ και του Κερέμ. Εν τω μεταξύ, η Τουλάι και η Ιντζί συναντώνται με την Eλίφ και τη Μελέκ για τελευταία φορά και στη συνέχεια μετακομίζουν στο εξωτερικό. Ο Τάρικ συλλαμβάνεται. Κάποιος από τους ανθρώπους του Tαρίκ προσπαθεί να σκοτώσει την Μελέκ και την Ελίφ, αλλά επιβιώνουν.

5ος κύκλος 

Η Μελέκ και η Ελίφ καταφέρνουν να επιβιώσουν από τον άντρα του Ταρίκ και συνεχίζουν τις ζωές τους. Η ευτυχία τους δεν θα κρατήσει για πολύ καθώς η Κιγμέτ, η αδελφή της Μασιντέ θα προσπαθήσει να καταστρέψει τις ζωές τους αφού μαθαίνει ότι είναι κληρονόμοι της περιουσίας της οικογένειας. Η Μελέκ κατά τύχη γνωρίζει τον Μαχίρ, τον γιο της Κιγμέτ ο οποίος την ερωτεύεται. Η Κιγμέτ βάζει τη Μελέκ φυλακή και αργότερα απαγάγει την Ελίφ. Ο Μαχίρ σώζει και τις δύο. Εν τω μεταξύ η Τζουλιντέ μένει έγκυος από τον Σαφάκ. Η Κιγμέτ πυροβολεί τον Μαχίρ,τον Κερέμ και την Μασιντέ αλλά στο τέλος η αστυνομία φτάνει και την συλλαμβάνει. Η Μασιντέ πεθαίνει. Η Ελίφ και η Μελέκ είναι πλέον ευτυχισμένες αφού είναι μαζί με τον Μαχίρ.